കോളിഷൻ ഫോർ എപ്പിഡെമിക് പ്രിപ്പേർഡ്നെസ് ഇന്നൊവേഷൻസ്

ഉയർന്നുവരുന്ന പകർച്ചവ്യാധികൾക്കെതിരായി വാക്സിനുകൾ വികസിപ്പിക്കുന്നതിനുവേണ്ടി സ്വതന്ത്ര ഗവേഷണ പദ്ധതികൾക്ക് ധനസഹായം നൽകുന്നതിന് പൊതു, സ്വകാര്യ, ജീവകാരുണ്യ, സിവിൽ സൊസൈറ്റി ഓർഗനൈസേഷനുകളിൽ നിന്ന് സംഭാവന സ്വീകരിക്കുന്ന ഒരു ഫൗണ്ടേഷനാണ് കോളിഷൻ ഫോർ എപ്പിഡെമിക് പ്രിപ്പേർഡ്നെസ് ഇന്നൊവേഷൻസ് (സിഇപിഐ). 

ലോകാരോഗ്യ സംഘടനയുടെ (ഡബ്ല്യുഎച്ച്ഒ) ബ്ലൂപ്രിന്റ് മുൻ‌ഗണനാ രോഗങ്ങളിൽ കോളിഷൻ ഫോർ എപ്പിഡെമിക് പ്രിപ്പേർഡ്നെസ് ഇന്നൊവേഷൻസ് ശ്രദ്ധ കേന്ദ്രീകരിക്കുന്നു. മിഡിൽ ഈസ്റ്റ് റെസ്പിറേറ്ററി സിൻഡ്രോം റിലേറ്റഡ് കൊറോണ വൈറസ് (മെഴ്‌സ്-കോവി), സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 (SARS-CoV-2) നിപ വൈറസ്, ലസ്സ ഫിവർ വൈറസ്, റിഫ്റ്റ് വാലി ഫിവർ വൈറസ്, ചിക്കുൻ‌ഗുനിയ വൈറസ്,  ഭാവിയിൽ എന്നെങ്കിലും സംഭവിച്ചേക്കാവുന്ന മാരകമായ പകർച്ച വ്യാധിയായ "ഡിസീസ് എക്സ്" എന്നിവയും അവയിൽ ഉൾപ്പെടുന്നു. 

2015 ൽ CEPI സ്വിറ്റ്സർലൻഡിലെ ദാവോസിൽ നടന്ന വേൾഡ് ഇക്കണോമിക് ഫോറത്തിൽ (ഡബ്ല്യുഇഎഫ്) ഔദ്യോഗികമായി ആരംഭിച്ചു. ഇത് ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ, ദി വെൽകം ട്രസ്റ്റ്, പിന്നീട് ചേർന്ന യൂറോപ്യൻ യൂണിയൻ (2019) ബ്രിട്ടൻ (2020) എന്നീ രാജ്യങ്ങളോടൊപ്പം നോർ‌വെ, ജപ്പാൻ, ജർമ്മനി തുടങ്ങിയ രാഷ്‌ട്രങ്ങളുടെ സംഘടനയിൽ നിന്ന് 460 ദശലക്ഷം യുഎസ് ഡോളർ ഉപയോഗിച്ച് സഹകരിച്ച് സ്ഥാപിച്ചു.  സി‌പി‌ഐയുടെ ആസ്ഥാനം നോർ‌വേയിലെ ഓസ്ലോയിലാണ്.   "പകർച്ചവ്യാധികൾ ഉണ്ടാകാൻ സാധ്യതയുള്ള വൈറസുകൾക്കെതിരായ ഏറ്റവും വലിയ വാക്സിൻ വികസന സംരംഭമാണിത്" എന്ന് 2017 ൽ നേച്ചർ ജേണൽ പറയുകയുണ്ടായി. കൊറോണ വൈറസ് രോഗം 2019 നുള്ള വാക്സിൻ വികസിപ്പിക്കാനുള്ള ശ്രമത്തിലെ പ്രധാനിയായി 2020 ൽ CEPIയെ നിരവധി മാധ്യമങ്ങൾ കണ്ടു.
അവലംബം

പുറംകണ്ണികൾ


 Dr Richard Hatchett Interview Channel 4 News (March 6, 2020)
 CEPI: Presentation to SAGE Meeting, World Health Organization (April 4, 2020)

വർഗ്ഗം:വാക്സിൻ നിർമ്മാതാക്കൾ
വർഗ്ഗം:കോവിഡ്-19 പാൻഡെമിക്കുമായി ബന്ധപ്പെട്ട ഓർഗനൈസേഷനുകൾ